19.09.2018
Цәыббрамза 19 рзы Аҧсны Аҳәынҭқарра Ахада Рауль Ҳаџьымба Аҧсны Асахьаҭыхҩцәа реидгыла алахәцәа дырҧылеит.
Аиҧылараан ирылацәажәан ауаажәларра-политикатә ҭагылазаашьа, Ахада официалтә визитла Шьамтәылатәи Арабтә Республикаҟны иҟазаара,иара убас Асахьаҭыхҩцәа реидгыла 80-шықәса ахыҵра инамаданы аусураҿы иаҭаху ацхыраара, хәҭа-хәҭала Амилаҭтә сахьаҭыхымҭатә галереиа ашьақәыргылара уҳәа реиҧш иҟоу азҵаарақәа.